钦定古今图书集成/明伦汇编/人事典/第015卷 > 《古今医统》 > 《齿病门单方》
## 钦定古今图书集成/明伦汇编/人事典/第015卷 > 《古今医统》 > 《齿病门单方》

治牙齿动摇，血出不止用“白蒺藜不拘多少，为细末”，
每擦牙及患处，极效。〈道藏经方〉

《一方》：“治打伤牙动。用蒺藜根烧灰，贴，动牙即固。”
又方：“治风虫牙痛。用良姜煨热咬患牙痛即止。”
又方：“治风热上攻，牙齿疼痛。以豨莶草霜后收之，晒
干为粗末。”每用三钱，以滚汤泡，任意漱之，醋煎尤妙。
一方：“治风虫牙痛。以菖蒲抵牙痛处咬定，或塞缝亦
可。”

又方“霜后老丝瓜，烧灰存性，为末擦之效。”

治牙痛以苍耳子不拘多少。水煮浓汁。热含漱之。茎
叶亦可。或入盐亦佳。〈千金方〉

又方“治虫牙痛。藜芦为末，塞牙孔中，勿令咽汁，有涎
即吐出，大有神效。”

又方治牙齿疼痛，以独蒜火煨极热，切断，乘热熨其
痛处，冷即易之。亦治虫牙尤妙。

又方治牙齿生虫。“江南墓置草叶似白杨大，纤蔓，采
无时，取三四钱浓煎汤，点眼中，须臾引虫出，如三四
分发丝长大，一二分者有之。置水中能动牙痛。久者
虫头黑，新者虫头红。”

又方治牙龈宣露，每旦以盐末擦牙，后用汤漱之，愈，
久后牙坚固。

治风虫牙痛鹤虱以醋擂烂，入盐少许，漱口，良久吐
出，又含又吐，其痛即止。〈外台秘要〉

又方治牙肿痛不可忍，及口气，用细辛煮浓汁含，乘
热漱吐之。

又方治牙齿腐烂，用棘针二百枚，水二盏，煎一盏，频
频含漱。

又方：“治牙齿疼。用雄黄末，蜜丸如枣棘，塞齿缝中。”
又方：“治虫牙。用杏仁烧烟未尽，研如膏，绵裹塞孔中。”
又方：“治牙痛，诸药不效。用甘草浓煎汁，含漱三五次，
定愈。”

又方“治诸般牙痛用香附子、生艾叶等分，浓煎汤漱
之。治牙齿痛用鲜李根取白皮细切，水煮浓汁半碗，
漱口含之，良久吐出又含，痛止绝根。”〈千金翼方〉
又方用苋菜茎烧灰为末，擦牙痛处效。一方用茄蒂
烧灰为末，搽患处。

又方用胡荽子浓煎汁含之。

又方用“槐白皮一握锉，醋一升煮，去查，入盐少许，温
含之，日数易之愈。”〈广利方〉

又方“用猫儿眼草一握，捣烂，汤泡去滓。”

又方治牙痛用黑豆一撮，葱白三茎，艾叶一握，川椒
数十粒，井花水一碗，煎七分，热含漱。

又方用良姜一块，全蝎一个为末。先以酸浆漱牙，次
以药末擦之，流出水即愈。

又方治齿痛用青蒿一握，水一碗，煎半碗，温漱之，痛
即止。

又方“治食酸物多而齿。”者，用胡桃肉细嚼解之。
治齿痛，吴茱萸煎酒含之愈。〈丹溪方〉

固齿极妙：每日擦牙，用香附子炒熟、大黄煨各一两，
以橡斗子二十个，内取十八个，装满食盐，于砂器内
单摆开，瓦盖烧存性，与生橡斗二个，并香附子、大黄
同为末，每日擦牙掠髭鬓。

又方用“仙灵脾不拘多少，为粗末，煎汤漱。”